Кыргыз Республикасынын

Билим берүү жана илим министрлигинин

2021-ж. «\_\_\_» \_\_\_\_\_\_\_\_\_\_\_\_\_\_

№ \_\_\_\_\_\_\_\_буйругунун

тиркемеси

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА**

**ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ: 580900 Мамлекеттик жана муниципалдык башкаруу**

**Квалификация: магистр**

**Бишкек 2021**

**1. ЖАЛПЫ ЖОБОЛОР**

**1.1.** Ушул жогорку кесиптик билим берүүнүн **580900 Мамлекеттик жана муниципалдык башкаруу** багыты боюнча Мамлекеттик билим берүү стандарты “Билим берүү жөнүндө” Мыйзамга жана Кыргыз Республикасынын билим берүү жаатындагы башка ченемдик укуктук актыларына ылайык Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Ушул Мамлекеттик билим берүү стандартын аткаруу менчик түрүнөн жана ведомстволук караштуулугунан көз карандысыз, магистрлерди даярдоо боюнча кесиптик билим берүү программаларын жүзөгө ашырган, бардык жождор үчүн милдеттүү болуп саналат.

**1.2. Терминдер, аныктамалар, белгилер, кыскартуулар**

Жогорку кесиптик билим берүүнүн ушул Мамлекеттик билим берүү стандартында «Билим берүү жөнүндө» Кыргыз Республикасынын [Мыйзамына](http://cbd.minjust.gov.kg/act/view/ky-kg/1216?cl=ky-kg) жана Кыргыз Республикасы катышкан, мыйзамдуу тартипте күчүнө кирген, жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

* **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;
* **даярдоонун багыты** - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профили** - негизги билим берүү программасынын конкреттүү бир түргө багытталышы жана (же) кесиптик иш объектти;
* **компетенттүүлүк** - тийиштүү тармакта кесиптик иш жүргүзүү үчүн зарыл жекече сапаттардын, билимдердин, билгичтиктердин жана көндүмдөрдүн кыймылдуу комбинациясы;
* **бакалавр** – магистратурага тапшырууга жана кесиптик иш жүргүзүүгө укук берген жогорку кесиптик билим берүүнүн квалификация даражасы;
* **магистр** – аспирантурага жана (же) базалык докторантурага (РhD/профили боюнча) тапшырууга жана кесиптик иш жүргүзүүгө укук берген жогорку кесиптик билим берүүнүн квалификациялык даражасы;
* **кредит** – негизги кесиптик билим берүү программасынын сыйымдуулугунун шарттуу өлчөмү;
* **окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар.
* **теңдештирүүчү курстар** – «Мамлекеттик жана муниципалдык башкаруу» багыты (адистиги) боюнча базалык билими жок, магистрант-студенттер «Мамлекеттик жана муниципалдык башкаруу» багыты боюнча магистрлерди даярдоонун негизги билим берүү программасын өздөштүрүү үчүн талап кылынган, базалык кесиптик билимди жана компетенцияны алуу үчүн биринчи окуу жылы ичинде өздөштүрүүчү дисциплиналар.
* **жалпы илимий компетенциялар** – кесиптик иштин бардык (же көпчүлүк) түрлөрү үчүн жалпы болуп саналган мүнөздөмөлөрдү түшүндүрөт: окууга, талдоого жана синтездөөгө ж.б. жөндөмдүүлүк;
* **инструменталдык компетенциялар** – когнитивдик жөндөмдүүлүктү, идеяларды жана ойлорду түшүнүү жана пайдалануу жөндөмдүүлүгүн; методологиялык жөндөмдүүлүктү, курчап турган чөйрөнү түшүнүү жана башкаруу, убакытты уюштуруу, окуу стратегиясын түзүү, чечимдерди кабыл алуу жана көйгөйлөрдү чечүү жөндөмдүүлүгүн; технологиялык жөндөмдү, техниканы пайдалануу менен байланыштуу жөндөмдү, компьютердик көндүмдөрдү жана маалыматтык башкаруу жөндөмдүүлүгүн; лингивистикалык жөндөмдү, коммуникативдик компетенцияларды камтыйт;
* **социалдык-инсандык жана жалпы маданий компетенциялар**– сезимин жана мамилесин билдирүү жөндөмү, сын көз караш менен ой жүгүртүү жана өзүн сыноо жөндөмдүүлүгү менен байланыштуу жеке жөндөмдүүлүк, ошондой эле социалдык өз ара аракеттенүү жана кызматташтык процесстери, топтордо иштөө, социалдык жана этикалык милдеттенмелерди алуу жөндөмү менен байланыштуу социалдык көндүмдөр;
* **кесиптик стандарт** – кесиптик иштин конкреттүү түрүнүн алкагында анын мазмунуна жана сапатына карата талаптарды аныктаган жана анын ишинин түрүнөн көз карандысыз, каалаган уюмдун штатында өз ордун ээлөө үчүн, ага ылайык келүүгө милдеттүү болгон кызматкердин квалификациясынын сапаттык деңгээлин сүрөттөгөн негиз болуучу документ.

**1.3. Кыскартуулар жана белгилер**

Жогорку кесиптик билим берүүнүн ушул Мамлекеттик билим берүү стандартында төмөндөгүдөй кыскартуулар пайдаланылат:

**МБС** - Мамлекеттик билим берүү стандарты;

**ЖКББ –** жогорку кесиптик билим берүү;

**НББП -** негизги билим берүү программасы;

**ОМБ –** окуу-методикалык бирикме;

**НББП ДЦ –** негизги билим берүү программасынын дисциплиналар цикли;

**ЖК** – жалпы илимий компетенциялар;

**ИК -** инструменталдык компетенциялар;

**КК** - кесиптик компетенциялар;

**СИК –** социалдык-инсандык жана жалпы маданий компетенциялар.

**2. Колдонуу чөйрөсү**

**2.1.** Жогорку кесиптик билим берүүнүн **ушул Мамлекеттик билим берүү стандарты** (мындан ары - ЖКББ МБС) **580900 «Мамлекеттик жана муниципалдык башкаруу»** магистрлерди даярдоо багыты боюнча НББП ишке ашыруудагы милдеттүү нормалардын, эрежелердин жана талаптардын жыйындысы жана окуу жана уюштуруучулук-усулдук документтерди иштеп чыгуу, билим берүү жаатындагы ыйгарым укуктуу мамлекеттик органдын лицензиясына жана Кыргыз Республикасынын аймагында аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - жождор), алардын уюштуруу-укуктук формаларынан көз карандысыз жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2. 580900 - «Мамлекеттик жана муниципалдык башкаруу» багыты боюнча ушул ЖКББ МБС негизги колдонуучулары болуп саналат:**

* жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоо деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;
* жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу магистранттар;
* тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;
* Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер**;**
* жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;
* жогорку кесиптик билим берүү системасында мыйзамдардын сакталышына контролду камсыз кылуучу ыйгарым укуктуу мамлекеттик органдар;
* жогорку кесиптик билим берүү чөйрөсүндөгү билим берүү программаларын жана уюмдарын аккредитациялоону жүзөгө ашыруучу аккредитациялык агенттиктер.

**2.3. Абитуриенттердин даярдыгынын деңгээлине талаптар.**

«Магистр» квалификациясын алуу менен жогорку кесиптик билим алууга талаптанган абитуриенттин билим деңгээли - «бакалавр» академиялык даражасын алуу менен жогорку кесиптик билим берүү же «адис» квалификациясын алуу менен жогорку кесиптик билим берүү.

Абитуриенттин «бакалавр» квалификациясын алуу менен жогорку кесиптик билими же «адис» квалификациясын алуу менен жогорку кесиптик билими тууралуу мамлекеттик үлгүдөгү документи болушу керек.

**3. Багытты даярдонун жалпы мүнөздөмөсү**

**3.1. Кыргыз Республикасында 580900 «Мамлекеттик жана муниципалдык башкаруу» даярдоо багыты боюнча төмөндөгүлөр жүзөгө ашырылат:**

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождун бүтүрүүчүлөрүнө «бакалавр» квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө «магистр» квалификациясын ыйгаруу менен жогорку билими тууралуу диплом берилет.

Магистрлерди даярдоо багыттарынын алкагындагы ЖКББ НББП профилдери тармактык/сектордук квалификациянын негизинде (болгондо) жож тарабынан аныкталат.

**3.2.** Күндүзгү окуу формасындагы жалпы орто же кесиптик орто билим базасында **580900 «Мамлекеттик жана муниципалдык башкаруу»** даярдоо багыты боюнча бакаларвларды даярдоо боюнча ЖКББ НББП өздөштүрүүнүн **ченемдик мөөнөтү** 6 жылдан кем эмести, “бакалавр” академиялык даражасын ыйгаруу менен тастыкталган, жогорку кесиптик билим базасында 2 жылдан кем эмести түзөт.

Күндүзгү-сырттан (кечки) жана сырттан окуу формалары боюнча квалификацияны (бакалавр) ыйгаруу менен тастыкталган, жогорку кесиптик билимдин базасында магистрлерди даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан учурдагы мөөнөттөрү жож тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу жарым жылга узартылат.

Квалификацияны (адис) ыйгаруу менен толук жогорку кесиптик билимдин базасында магистрлерди даярдоо боюнча ЖКББ НББПны өздөштүрүүнүн мөөнөттөрү бир жылдан кем эмести түзөт.

Байланышы жок бакалаврларды даярдоо багыттары жана адистиктер боюнча жогорку кесиптик билими бар абитуриенттер үчүн билим берүү программасын өздөштүрүү мөөнөтү тиешелүү багыт боюнча магистрлерди даярдоо боюнча базалык кесиптик билимди жана ЖКББ НББПнын компетенцияларын калыптандырган, теңдештирүүчү курстарды өздөштүрүүнүн эсебинен узартылат.

Билим алуу формасынан көз карандысыз жеке окуу планы боюнча окуганда окуу мөөнөтү өз алдынча жож тарабынан белгиленет. Ден соолугунан мүмкүнчүлүгү чектелген адамдар жеке окуу планы боюнча окуганда жож билим алуунун тиешелүү формасы үчүн белгиленген мөөнөткө салыштырмалуу окуу мөөнөтүн узартууга укуктуу.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер кабинети белгилейт.

**3.З.** Жалпы орто же кесиптик орто билим базасы менен күндүзгү окуу формасында магистрлерди даярдоодогу ЖКББ НББПны өздөштүрүүнүн жалпы сыйымдуулугу 360тан кем эмес зачёттук бирдикти түзөт жана «бакалавр» квалификациясы ыйгаруу менен тастыкталган, жогорку кесиптик билимдин базасында 120дан кем эмес зачёттук бирдикти түзөт.

Күндүзгү окуу формасы боюнча окуу жылындагы ЖКББ НББПнын сыйымдуулугу 60тан кем эмес кредитке барабар.

Бир окуу семестринин сыйымдуулугу 30 кредитке барабар (окуу процесси эки семестрлик болуп түзүлгөн учурда).

Бир кредит студенттин окуу ишинин 36 саатына барабар (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы сыйымдуулук окуу жылы үчүн 48 кредиттен кем эмести түзөт.

**3.4. 580900 - «Мамлекеттик жана муниципалдык башкаруу»**  даярдоо багыты боюнча ЖКББ НББПнын окуу жана инсанды тарбиялоо жаатындагы максаттары.

**580900 - «Мамлекеттик жана муниципалдык башкаруу»** даярдоо багыты боюнча ЖКББ НББП окуу жаатындагы максаты төмөндөгүлөр болуп саналат:

- бүтүрүүчүгө тандап алган иш чөйрөсүндө ийгиликтүү иштөө, анын социалдык мобилдүүлүгүнө жана эмгек рыногундагы туруктуулугуна шарт түзгөн, универсалдуу жана кесиптик компетенцияларга ээ болушуна мүмкүнчүлүк түзгөн гуманитардык, социалдык, экономикалык билимдердин негиздери жаатында даярдоо.

**580900 - «Мамлекеттик жана муниципалдык башкаруу»** даярдоо багыты боюнча ЖКББ НББПнын инсанды тарбиялоо жаатындагы максаты төмөндөгүлөр болуп саналат: магистранттардын социалдык-инсандык сапаттарын – максатка умтулгандыкты, уюшкандыкты, эмгекти сүйүүнү, жоопкерчиликти, жарандуулукту, коммуникативдүүлүктү, толеранттуулукту калыптандыруу, жалпы маданиятты жогорулатуу ж.б.

**3.5. Бүтүрүүчүлөрдүн кесиптик иш чөйрөсү.**

**580900 - «Мамлекеттик жана муниципалдык башкаруу»** даярдоо багыты боюнча бүтүрүүчүлөрдүн кесиптик иш чөйрөсү камтыйт: мамлекеттик органдардын, жергиликтүү өз алдынча башкаруу органдарынын ыйгарым укуктарын аткарууну камсыздоо боюнча Кыргыз Республикасынын мамлекеттик жана муниципалдык кызматтарында Кыргыз Республикасынын жарандарынын кесиптик кызматтык ишмердүүлүгү, мамлекеттик жана муниципалдык уюмдарда жана мекемелерде, мамлекеттик жана муниципалдык ишканаларда, мамлекеттик жана муниципалдык башкаруу чөйрөсүндөгү илимий-изилдөө жана билим берүү уюмдарында, саясый партияларда, коомдук-саясый жана коммерциялык эмес уюмдарда административдик кызматтарда кызмат орундарын ээлөө.

Бүтүрүүчүлөр кызматкердин квалификациясынын талаптарына ылайык келген шартта башка чөйрөлөрдө жана (же) кесиптик иш чөйрөлөрүндө кесиптик ишти жүргүзө алышат.

**3.6. Бүтүрүүчүнүн кесиптик ишинин объекттери.**

Бүтүрүүчүлөрдүн кесиптик ишинин объекттери төмөндөгүлөр болуп саналат:

* Кыргыз Республикасынын мамлекеттик органдары;
* жегиликтүү өзүн өзү башкаруу органдары;
* мамлекеттик жана муниципалдык мекемелер, ишканалар жана бюджеттик уюмдар;
* жарандык коомдун институттары;
* коомдук уюмдар;
* коммерциялык эмес уюмдар;
* эл аралык уюмдар жана эл аралык башкаруу органдары;
* илим-изилдөө жана билим берүү уюмдары жана мекемелери.

**3.7. 580900** **- Мамлекеттик жана муниципалдык башкаруу** даярдоо багыты боюнча магистр кесиптик иштин төмөндөгү түрлөрүнө карата даярдалат:

* уюштуруучулук-башкаруучулук;
* консультациялык жана маалыматтык-аналитикалык;
* долбоордук;
* илимий-изилдөөчүлүк;
* педагогикалык.

Магистр негизинен ага карата даярдала турган кесиптик иштин конкреттүү түрлөрү болгондо тиешелүү кесиптик стандарттын негизинде же студенттер, жогорку окуу жайдын илимий-педагогикалык кызматкерлери жана иш берүүчүлөрдүн бирикмелери менен биргеликте аныкталат.

**3.8. 580900 - «Мамлекеттик жана муниципалдык башкаруу» даярдоо багыты боюнча магистр** НББП профилдик багыты жана кесиптик иштин түрлөрү менен тиешелүү кесиптик иш чөйрөсүндөгү жана кесиптик стандарттагы (болгондо) милдеттерди чечүүгө даярдалышы керек:

**уюштуруучулук-башкаруучулук иш:**

* коомдун жана мамлекеттин кызыкчылыгында стратегиялык башкарууну жүзөгө ашыруу;
* мамлекеттик жана муниципалдык органдарда, ошондой эле ар кандай менчик түрүндөгү ишканаларда жана уюмдарда ар кандай кызматтарды жана бөлүмдөрдү жетектөө;
* бюджеттик сектордун тармактарынын, айрым уюмдардын экономикалык абалына талдоо жүргүзүү, даярдалган же кабыл алынган чечимдердин экономикалык кесепеттерин аныктоо;
* кадр саясатын жана кадр аудитин жүргүзүү, жамаатты түзүү жана жамааттык ишти уюштуруу, алардын эмгегинин жогорку натыйжалуулугун камсыздоо максатында кадрларга түрткү берүү жана өнүктүрүү менен, кадр потенциалын максималдуу пайдалануу жөндөмү;
* башкаруучулук чечимдердин варианттарын иштеп чыгуу жана социалдык-экономикалык натыйжалуулук критерийлеринин негизинде аларды тандоону негиздөө;
* тышкы чөйрө менен өз ара аракеттенүүнү уюштуруу (башка мамлекеттик жана муниципалдык органдар, уюмдар, жарандар менен);

**консультациялык жана маалыматтык-аналитикалык иш:**

* мамлекеттик, коммерциялык эмес жана чарба жүргүзүүчү уюмдарга консультация берүү;
* маалыматтар базаларын түзүү, алардын толуктугун жана сапатын баалоо, бул маалыматтарды реалдуу башкаруу кырдаалдарын эксперттик баалоо үчүн колдонуу;
* мамлекеттик жана муниципалдык башкаруу жаатындагы иш-чараларды баалоо үчүн аналитикалык материалдарды даярдоо жана стратегиялык чечимдерди кабыл алуу;
* мамлекеттик жана муниципалдык башкаруу жаатындагы пландаштыруу үчүн маалыматтын ар кандай булактарын талдоо жана пайдалануу;
* административдик регламенттерди, мамлекеттик жана муниципалдык кызматчылардын кызматтык регламенттеринин, уюмдардын кызматкерлеринин кызматтык милдеттеринин долбоорлорун иштеп чыгуу;

**долбоордук:**

* тапшырмаларды даярдоо жана анык эместик факторун эске алуу менен долбоордук чечимдерди иштеп чыгуу;
* тапшырмаларды даярдоо жана иштелип чыккан долбоорлорду жана программаларды ишке ашыруу боюнча методикалык жана ченемдик документтерди, ошондой эле сунуштарды жана иш-чараларды иштеп чыгуу;
* тапшырмаларды даярдоо жана чарба жүргүзүүчү субъекттердин социалдык-экономикалык көрсөткүчтөрүнүн системаларын иштеп чыгуу;
* долбоордук талдоо методдорун пайдалануу менен, социалдык жана экономикалык программаларды аткарууну негиздөө жана талдоо;
* техникалык-экономикалык негиздемелерди иштеп чыгуу жана инвестициялык долбоорлордун, анын ичинде социалдык чөйрөдөгү долбоорлордун мүмкүн болуучу натыйжалуулугун аныктоо;

**илимий-изилдөөчүлүк:**

* илимий изилдөөлөрдү жана иштемелерди өткөрүүнүн жумушчу пландарын жана программаларын иштеп чыгуу, топтор жана айрым аткаруучулар үчүн тапшырмаларды даярдоо;
* ата мекендик жана чет өлкөлүк изилдөөчүлөр алган жыйынтыктарды жалпылоо жана сын көз караш менен баалоо, перспективалуу багыттарды аныктоо, изилдөөнүн программаларын түзүү;
* тандалган илимий изилдөөнүн темасынын актуалдуулугун, теориялык жана практикалык маанилүүлүгүн негиздөө;
* иштелип чыккан программага ылайык өз алдынча изилдөөлөрдү жүргүзүү;
* жүргүзүлгөн изилдөөлөрдүн жыйынтыктарын илимий коомдоштукка макала же баяндама түрүндө тааныштыруу.

**педагогикалык:**

* жалпы билим берүү мекемелеринде, жогорку кесиптик жана орто кесиптик билим берүүчү билим берүү мекемелеринде, ошондой эле кошумча кесиптик билим берүүчү билим берүү мекемелеринде мамлекеттик жана муниципалдык башкаруу боюнча дисциплиналарды окутуу;
* окуу-усулдук материалдарды иштеп чыгуу.

**4. 580900 - «Мамлекеттик жана муниципалдык башкаруу» даярдоо багыты боюнча магистрлердин НББП жүзөгө ашыруу шарттарына карата жалпы талаптар**

**4.1. Жождун НББПны ишке ашыруудагы укуктарына жана милдеттерине карата жалпы талаптар.**

Жогорку окуу жайлары даярдоо багыты боюнча НББП өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү МБС негизинде иштелип чыгат жана жож окумуштуулар кеңеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуштарды кармануу менен беш жылдан бир жолудан кем эмес жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегиялардын иштеп чыгууда;
* билим берүү программаларына мониторингде, мезгил-мезгили менен рецензиялоодо;
* так макулдашылган критерийлердин негизинде студенттердин билимдеринин жана жөндөмдөрүнүн, бүтүрүүчүлөрдүн компетенцияларынын деңгээлин баалоонун объективдүү жол-жоболорун иштеп чыгууда;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун контролдоодо, анын ичинде окуп жаткандарды сурап билүү жолу менен;
* өзүнүн ишин (стратегиясын) баалоо жана башка билим берүү мекемелери менен салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукка өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

Студенттерди жана бүтүрүүчүлөрдү даярдоонун сапатын баалоо алардын күндөгү, аралыктык жана жыйынтык мамлекеттик аттестациясын камтышы керек. Баалоочу каражаттардын базаларын жож иштеп чыгат жана бекитет. Студенттерди жана бүтүрүүчүлөрдү аттестациялоого, бүтүрүп чыгаруучу квалификациялуу иштердин мазмунуна, көлөмүнө жана түзүмүнө карата талаптар Жож бүтүрүүчүлөрүнүн жыйынтыктоочу мамлекеттик аттестациясы жөнүндө жобону эске алуу менен жож тарабынан аныкталат.

НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүүдө жож мүмкүнчүлүктөрү аныкталышы керек.

Жож жождун социалдык-маданий чөйрөсүн калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин өнүктүрүүгө, анын ичинде студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышуусуна шарт түзүүгө милдеттүү.

Жож НББПсы угуучунун тандоосу боюнча дисциплинаны камтышы керек. Угуучунун каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

Жож угуучуларга өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

Жож НББПны түзүүдө билим алуучуларды алардын укуктары жана милдеттери менен тааныштырууга, угуучулар тандап алган дисциплиналар алар үчүн милдеттүү болуп калаарын, ал эми алардын жалпы сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2. НББПны ишке ашырууда угуучулардын укуктарына жана милдеттерине карата жалпы талаптар.**

Билим алуучулар угуучунун тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

Угуучу өзүнүн жекече билим берүү траекториясын түзүүдө дисциплинаны тандоо жана алардын даярдоонун (адистештирүүнүн) келечектеги профилине таасири боюнча жождо консультация алууга укуктуу.

НББПны өздөштүрүүдө натыйжалуулукка жетишүү максатында СИКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

**4.3.** Угуучунун окуу жүгүнүн **максималдуу көлөмү** анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 (академиялык) саат болуп белгиленет.

Жумасына аудиториялык сабактардын күндүзгү окуу формасындагы көлөмүн ЖКББнын деңгээлин жана даярдоонун багытынын спецификасын эсепке алуу менен МБС аныктайт жана ар бир окуу дисциплинасын үйрөнүүгө бөлүнгөн жалпы көлөмдүн 25 пайызынан кем эмести түзөт.

**4.4 Күндүзгү-сырттан (кечки)** окуу формасында аудитордук сабактардын көлөмү жумасына 16 (академиялык) сааттан аз болбошу керек.

**4.5 Сырттан окуу формасында** окутуучу менен сабак окуу мүмкүнчүлүгү студентке жылына 160 (академиялык) сааттан аз эмес көлөмдө камсыз кылынуусу керек.

**4.6.** Окуу жылындагы **каникулдук убакыттын жалпы көлөмү** 7 жумадан кем эмести, анын ичинде кышында эки жумадан кем эмести жана 4 жумалык дипломдон кийинки өргүүнү түзүүсү керек.

**5. 580900 - «Мамлекеттик жана муниципалдык башкаруу» даярдоо багыты боюнча магистрлерди даярдоонун НББП карата талаптар**

**5.1. Магистрди даярдоонун НББПсын өздөштүрүүнүн натыйжаларына карата талаптар**

**580900 - «Мамлекеттик жана муниципалдык башкаруу»** даярдообагыты боюнча бүтүрүүчү “магистр” квалификациясын ыйгаруу менен НББП максаттарына жана ушул ЖКББ МБСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

**а) универсалдык:**

**-жалпы илимий (ЖК)**

**ЖК-1**.

Абстракттык, когнитивдик жана системалык ой жүгүртүүгө жөндөмдүү, алынган маалыматтарды иретке келтирүүгө, категориялаштырууга, тандоого, салыштырууга жана карама-каршы коюуга, ошондой эле аларды талдоого жана синтездөөгө жөндөмдүү;

* **инструменталдык (ИК):**

**ИК-1.** Профилдик жана чектеш тармактардын деңгээлинде мамлекеттик, расмий жана чет тилдеринин биринде кесиптик дискуссия жүргүзүүгө жөндөмдүү;

**ИК-2.** Инновациялык жана илимий иште колдонуу үчүн маалыматтык технологияларды жана чоң маалыматтарды пайдалануу менен жаңы билимди өндүрүүгө жөндөмдүү;

**ИК-3.** Кесиптик иште ишкердик билимди жана көндүмдөрдү пайдаланууга жөндөмдүү;

**- социалдык-инсандык жана жалпы маданий (СИК):**

**СИК-1.** Максаттарга жетүү үчүн эксперттик/ кесиптик топтордун / уюмдардын ишин уюштурууга жөндөмдүү жана стандарттык эмес кырдаалдарда аракеттенүүгө, кабыл алынган чечимдер үчүн социалдык жана этикалык жоопкерчилик тартууга даяр;

**б) кесиптик (КК):**

**уюштуруучулук-башкаруучулук:**

**КК 1**. Коомдун жана мамлекеттин кызыкчылыгында стратегиялык башкарууну жүргүзүүгө жөндөмдүү;

**КК 2**. Кадр саясатын жана кадр аудитин жүргүзүүгө, жамааттарды түзүүгө жана жамааттык ишти уюштурууга, алардын эмгегинин натыйжалуулугун камсыздоо максатында кадрларга түрткү берүү жана өнүктүрүү менен, кадр потенциалын максималдуу пайдаланууга жөндөмдүү;

**КК 3**. Башкаруучулук чечимдердин варианттарын иштеп чыгууга жана социалдык-экономикалык натыйжалуулуктун критерийлеринин негизинде аларды тандоону негиздөөгө жөндөмдүү;

**КК 4**. Тышкы чөйрө менен өз ара аракеттенүүнү уюштурууга жөндөмдүү (башка мамлекеттик жана муниципалдык органдар, уюмдар, жарандар менен).

**консультациялык жана маалыматтык-аналитикалык:**

**КК 5**. Мамлекеттик, коммерциялык эмес жаа чарба жүргүзүүчү уюмдарга консультация берүүгө жөндөмдүү;

**КК 6.** Маалыматтар базаларын түзүүгө, алардын толуктугун жана сапатын баалоого, реалдуу башкаруучулук кырдаалды эксперттик баалоо үчүн бул маалыматтарды колдонууга жөндөмдүү;

**КК 7.** Мамлекеттик жана муниципалдык башкаруу жаатындагы иш-чараларды баалоо дана стратегиялык чечимдерди кабыл алуу үчүн аналитикалык материалдарды даярдоого жөндөмдүү.

**КК 8.** Административдик регламенттерди, мамлекеттик жана муниципалдык кызматчылардын кызматтык регламенттеринин, уюмдардын кызматкерлеринин кызматтык милдеттеринин долбоорлорун иштеп чыгууга жөндөмдүү;

**долбоордук:**

**КК 9.** Тапшырмаларды даярдоо жана анык эместик факторун эске алуу менен долбоордук чечимдерди иштеп чыгууга, иштелип чыккан долбоорлорду жана программаларды ишке ашыруу боюнча методикалык жана ченемдик документтерди, ошондой эле сунуштарды жана иш-чараларды иштеп чыгууга жөндөмдүү;

**КК 10.** Изилдөөнүн темасы боюнча маалыматты топтоого, иштеп чыгууга, талдоого жана системалаштырууга, изилдөөнүн милдеттерин чечүүнүн методдорун жана каражаттарын тандоого жөндөмдүү;

**КК 11.** Өнүктүрүү стратегиясын иштеп чыгууга жөндөмдүү.

**илимий-изилдөө;**

**КК 12**. Илимий изилдөөлөрдү жана иштемелерди өткөрүүнүн жумушчу пландарын жана программаларын иштеп чыгууга, топтор жана айрым аткаруучулар үчүн тапшырмаларды даярдоого жөндөмдүү;

**КК 13.** Ата мекендик жана чет өлкөлүк изилдөөчүлөр алган жыйынтыктарды жалпылоого жана сын көз караш менен баалоого, перспективалуу багыттарды аныктоого, изилдөөнүн программаларын түзүүгө жөндөмдүү;

**КК 14**. Тандалган илимий изилдөөнүн темасынын актуалдуулугун, теориялык жана практикалык маанилүүлүгүн негиздөөгө жөндөмдүү;

**КК 15.** Иштелип чыккан программага ылайык өз алдынча изилдөөлөрдү жүргүзүүгө жөндөмдүү;

**КК 16.** Жүргүзүлгөн изилдөөлөрдүн жыйынтыктарын илимий коомдоштукка макала же баяндама түрүндө тааныштырууга жөндөмдүү.

**педагогикалык иш;**

**КК 17** – Жогорку окуу жайларында мамлекеттик жана муниципалдык башкаруу боюнча дисциплиналарды окутуунун заманбап методдорун жана методикаларын колдонууга жөндөмдүү;

**КК 18**- Жогорку окуу жайларында мамлекеттик жана муниципалдык башкаруу боюнча дисциплиналарды окутуу үчүн окуу пландарын, программаларды жана тиешелүү методикалык камсыздоону иштеп чыгууга жөндөмдүү.

Профиль 5 аталыштан көп эмес санда кошумча атайын кесиптик компетенциялар менен аныкталат жана өз алдынча жож тарабынан аныкталат. Профилдердин тизмеси ОУБ тарабынан бекитилет. Кошумча компетенциялардын тизмеси улуттук квалификациялар алкактарынын, тармактык/сектордук квалификация алкактарынын жана кесиптик стандарттардын (болгондо) негизинде аныкталат.

**5.2. Магистрлерди даярдоонун НББП түзүмүнө карата талаптар**

Магистрлерди даярдоонун НББП түзүмү төмөндөгү блокторду камтыйт:

1-блок – «Дисциплиналар (модулдар)»;

2-блок – «Практика»;

3-блок – «Жыйынтыктоочу мамлекеттик аттестация».

**Таблица - 580900 - «Мамлекеттик жана муниципалдык башкаруу» багыты боюнча магистрлерди даярдоо НББПнын түзүмү**

|  |  |  |
| --- | --- | --- |
| **Магистранттарды даярдоо НББПнын түзүмү** | | **Магистрлерди даярдоонун НББПнын жана анын блокторунун көлөмү кредиттер менен** |
| **1-блок** | **Жалпы илимий цикл**  **Кесиптик цикл** | **60-90** |
| **2-блок** | **Практикалар жана илимий-изилдөө иши** | **20-40** |
| **3-блок** | **Жыйынтыктоочу мамлекеттик аттестация** | **10-20** |
| **Магистрлерди даярдоо ЖКББ НББП көлөмү** | | **120** |

Жож магистрлерди даярдоонун НББПны мамлекеттик билим берүү стандартынын талаптарына ылайык иштеп чыгат жана улуттук квалификациялар алкагына ылайык окутуунун жыйынтыктарына жетүү үчүн жоопкерчилик тартат.

Магистрлерди даярдоонун НББПнын ар бир блогуна кирген дисциплиналардын (модулдардын) топтомун жана алардын сыйымдуулугун жож өз алдынча улуттук квалификация алкагында каралган, окутуунун жыйынтыктарынын жыйнагы түрүндө аны өздөштүрүүнүн жыйынтыктарына карата талаптарды эске алуу менен, блок үчүн белгиленген көлөмдө аныктайт;

**2-блок «Практика»** окуу практикасын (таанышуучу, технологиялык, илимий-изилдөө иши) жана өндүрүштүк практиканы (долбоордук, эксплуатациялык, педагогикалык, илимий-изилдөөчүлүк иш) камтыйт.

Жож практиканын бир же бир нече түрлөрүн тандоого укуктуу, ошондой эле белгиленген кредиттердин чегинде практиканын кошумча түрүн белгилей алат.

**3-блок «Мамлекеттик аттестация»** мамлекеттик экзамендерди тапшырууга даярданууну жана тапшырууну, бүтүрүүчү квалификациялык ишти аткарууну жана жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизсе) камтыйт.

Магистрлерди даярдоонун НББПнын алкагында милдеттүү жана элективдик бөлүк бөлүнөт.

Магистрлерди даярдоонун НББП милдеттүү бөлүгүнө улуттук квалификация алкактарынын деңгээлдерин эске алуу менен, жалпы илимий, универсалдуу, социалдык-инсандык, жалпы маданий жана кесиптик компетенцияларды түзүүнү камсыздаган дисциплиналар жана практикалар кирет.

Милдеттүү бөлүгүнүн көлөмү, мамлекеттик аттестациянын көлөмүн эске албаганда, магистрлерди даярдоонун НББП жалпы көлөмүнүн 50 пайызынан ашык эмести түзүүсү керек.

Магистрлерди даярдоонун НББП элективдик бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттардагы магистрлерди даярдоонун НББПнан дисциплиналарды тандоого жол берилет.

Жож ден соолугунан мүмкүнчүлүгү чектелген адамдарга (алардын арызы боюнча) алардын психофизикалык өнүгүшүнүн өзгөчөлүктөрүн, жеке мүмкүнчүлүктөрүн эске алган жана зарыл болгондо аталган адамдардын өнүгүшүнүн бузулууларын түзөтүүнү жана социалдык ыңгайлаштырууну камсыздаган, магистрлерди даярдоонун НББП боюнча окуу мүмкүнчүлүгүн бериши керек.

***5.3. Магистрлерди даярдоонун НББПсын ишке ашыруунун шарттарына карата талаптар***

***Окуу процессин кадрдык камсыз кылуу***

Магистрлерди даярдоонун негизги билим берүү программасын ишке ашыруу квалификациялуу педагогикалык кадрлар менен камсыз кылынышы керек, андан лекциялары илимдин кандидаты, доктору окумуштуулук даражасына ээ болгон окутуучулар тарабынан окулган дисциплиналардын үлүшү дисциплиналардын жалпы санынын 60%дан кем эмесин түзүшү керек.

Магистрдик программанын илимий мазмуну жана билим берүүчү бөлүгүнүн жалпы жетекчилигин профессор же илимдин доктору жүзөгө ашырышы керек; бир профессор же илимдин доктору мындай жетекчиликти экиден ашык эмес магистрдик программанын алкагында жүзөгө ашыра алат; жождун окумуштуулар кеңешинин чечими менен магистрдик программага жетекчиликти доценттик наамы бар илимдин кандидаты да жүзөгө ашыруусу мүмкүн.

Угуучу-магистрантка түздөн-түз жетекчиликти окумуштуулук даражасы жана илимий наамы же бул жагынан жетекчилик кылуу тажрыйбасы бар илимий жетекчилер жүзөгө ашырышат; бир илимий жетекчи 6дан көп эмес угуучу-магистрантка жетекчилик кыла алат (жождун окумуштуулар кеңеши тарабынан аныкталат).

***Окуу процессин окуу-методикалык жана маалыматтык камсыз кылуу***

Магистрлерди даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дициплиналарынын (модулдарынын) толук тизмеси боюнча түзүлгөн китепканалык фонддорго жетүү мүмкүндүгүн алуусу менен камсыз кылынышы керек.

Студенттер үчүн ата мекендик жана чет өлкөлүк жождор, компаниялар жана уюмдар менен ыкчам маалымат алмашуу мүмкүнчүлүгү камсыз кылынуусу керек.

Жождун билим берүү программасы лабораториялык жана практикалык сабактарды *(түзүлүүчү компетенцияларды эсепке алуу менен аныкталат)* камтышы зарыл*.*

Милдеттүү окуу китептери менен камсыздалгандык 0,5тен кем болбошу керек.

Аралыктык билим берүү технологияларын пайдаланууда электрондук окуу китептери жана окуу-методикалык материалдар менен камсыздалгандык 100% болушу керек.

Сырткы жана күндүзгү-сырткы (кечки) окуу формаларында магистранттардын саны күндүзгү окуу формасындагы магистранттардын санынан 1:1 катышында болушу керек.

8 аталыштан кем эмес ата мекендик жана 5 аталыштан кем эмес чет өлкөлүк журнал китепкана фондунун комплекттерине жетүү мүмкүндүгү камсыздалышы керек.

***Окуу процессин материалдык-техникалык жактан камсыздоо***

Магистрди даярдоо НББПсын ишке ашырган жож колдонуудагы санитардык жана өрткө каршы эрежелерге жана ченемдерге ылайык келген, жождун окуу планында каралган, лабораториялык, дисциплинардык жана дисциплина аралык даярдоонун, студенттердин практикалык жана илимий-изилдөө иштеринин бардык түрлөрүн өткөрүүнү камсыздаган материалдык-техникалык базага, же магистрлерди натыйжалуу илимий-практикалык даярдоону камсыздоо үчүн базаны берген ИИИ, ишканалар менен туруктуу байланыштарга ээ болушу керек.

Магистр программасын ишке ашыруу үчүн минималдуу керектүү материалдык-техникалык камсыздоонун тизмеси өзүнө камтыйт: адистештирилген окуу эмереги менен комплекттелген жана окуу маалыматын сактоонун, берүүнүн жана көрсөтүүнүн мультимедиалык каражаттары менен камсыздалган, лекциялык, практикалык жана семинардык сабактарды өткөрүү үчүн окуу аудиториясы; окуу маалыматын сактоонун, берүүнүн жана көрсөтүүнүн мультимедиалык каражаттары, локалдык жана глобалдык окуу маалыматтык тармактарына кошулуу үчүн жабдуу, магистранттардын өз алдынча даярдануусу үчүн методикалык материалдар менен камсыздалган магистранттардын өз алдынча иштөөсү үчүн орун жайлар. Магистранттардын өз алдынча иштөөсүн сапаттуу камсыздоо үчүн окуу жай окуу залы менен окуу китепканасына ээ болушу керек.

Электрондук басылмаларды пайдаланууда жож ар бир студентти өз алдынча даярдануу убагында окуп жаткан дисциплинанын көлөмүнө ылайык Интернет тармагына чыгуу менен компьютердик класста жумуш орду менен камсыздашы керек.

Жож ден соолугунан мүмкүнчүлүгү чектелген студенттердин билим алуусу үчүн атайын шарттарды түзүшү керек: жабдылган окуу жана адистештирилген аудиториялар, анын ичинде майыптардын жана ден соолугунан мүмкүнчүлүгү чектелген адамдардын пайдалануусу үчүн ыңгайлашкан аудиториялар болушу керек.

**Бүтүрүүчүлөрдү даярдоонун сапатын баалоо.** *(Окуунун жыйынтыктарын текшерүүнүн формалары (мамлекеттик жыйынтыктоочу аттестация: магистердик диссертация жана комплекстүү экзамен ж.б.) жана аларга карата талаптар белгиленет).*

*Учурдагы жана аралык аттестацияларына карата талаптар*

Жогорку окуу жайы даярдоонун сапатынын кепилдигин камсыздоого милдеттүү, анын ичинде төмөндөгү жолдор менен:

* иш берүүчүлөрдүн өкүлдөрүн тартуу менен бүтүрүүчүлөрдү даярдоонун сапатын камсыздоо боюнча стратегияны иштеп чыгуу;
* билим берүү программаларына мониторинг жүргүзүү, мезгилдүү рецензиялоо;
* студенттердин билим деңгээлин жана жөндөмүн, бүтүрүүчүлөрдүн компетенциясын баалоонун обьективдүү процедураларын иштеп чыгуу;
* окутуучулар курамынын компетенттүүлүгүн камсыздоо;
* иш берүүчүлөрдүн өкүлдөрүн тартуу менен ишти баалоо үчүн макулдашылган критерийлер (стартегия) боюнча өзүн өзү изилдөөнү үзгүлтүксүз жүргүзүү жана башка билим берүү мекемелери менен салыштыруу;
* өз ишинин жыйынтыктары, пландары, инновациялар жөнүндө коомчулукка маалымдоо.

Магистратуранын НББПсын өздөштүрүүнүн сапатын баалоо студенттердин жетишкендиктерин күнүмдүк контролдоону, аралык аттестациясын жана бүтүрүүчүлөрдүн жыйынтыктоочу мамлекеттик аттестациясын камтышы керек.

Ар бир дисциплина боюнча студенттердин жетишкендиктерин күнүмдүк контролдоонун жана аралык аттестациялоонун конкреттүү формалары жана жол-жоболору өз алдынча жож тарабынан иштелип чыгат жана окуунун биринчи айында студенттерге маалымдалат.

Студенттерди алардын жеке жетишкендиктеринин тиешелүү магистратура НББПнын талаптарына шайкештигине аттестациялоо (күнүмдүк жана аралык аттестация) үчүн билимди, жөндөмдү жана алган компетенциянын деңгээлин баалоого шарт түзгөн, типтүү имараттарды, текшерүү иштерин, тесттерди жана контролдоо методдорун камтыган, баалоо каражаттарынын фонддору түзүлөт. Баалоо каражаттарынын фонддору жож тарабынан иштелип чыгат жана бекитилет.

Баалоо каражаттарынын фонддору ушул даярдоо багыты боюнча ЖКББ НББП МБСны толук жана адекваттуу чагылдырышы, магистратуранын НББП максаттарына жана милдеттерине жана анын окуу планына ылайык келиши. Алар бүтүрүүчү алган жалпы маданий жана кесиптик компетенциялардын сапатын баалоону камсыздоого багытталган.

Модулдарды, дисциплиналарды үйрөнүнүн, практикалардан өтүүнүн сапатын контролдоо үчүн баалоо каражаттарын иштеп чыгууда иштин түрлөрү боюнча студенттерде калыптанган компетенциялардын сапатын жана бүтүрүүчүлөрдүн кесиптик ишке жалпы даярдык деңгээлин белгилөөгө шарт түзгөн, аларга киргизилген билимдердин, жөндөмдөрдүн, көндүмдөрдүн ортосундагы байланыштардын бардык түрлөрү эске алынышы керек.

Баалоо каражаттарын долбоорлоодо студенттердин чыгармачылык ишке жөндөмдүүлүгүн, конкреттүү атайын билимдин жетишсиздиги жана кесиптик жүрүм-турумдун жалпы кабыл алынган алгоритмдеринин жоктугу менен байланыштуу, алардын жаңы милдеттердин чечимдерин издөөгө даярдыгын баалоону караш керек.

Жеке балоолордон тышкары топтук жана өз ара баалоолор пайдаланылышы керек: угуучуларды бир биринин иштерин рецензиялоосу; угуучулардын рефераттардын, долбоорлордун, дипломдук, изилдөө иштеринин оппоненти болушу; студенттерден, окутуучулардан жана иш берүүчүлөрдөн турган топтор менен эксперттик баалоолор.

Студенттерге, иш берүүчүлөрдүн өкүлдөрүнө жалпысынан окуу процессинин, ошондой эле айрым окутуучулардын ишин мазмунун, уюштурулганын жана сапатын баалоо мүмкүнчүлүгү берилиши керек.

Жож магистрлердин компетенцияларын баалоо жана контролдоо системаларын алардын келечектеги кесиптик ишинин шарттарына максималдуу жакындатуу үчүн шарттарды түзүшү керек. Бул үчүн конкреттүү дисциплинанын окутуучуларынан тышкары тышкы эксперт катары иш берүүчүлөр (кызыкдар компаниялардын, ИИИ, фирмалардын өкүлдөрү), чектеш дисциплиналарды окуган окутуучулар активдүү тартылышы керек.

Жыйынтыктоочу мамлекеттик аттестация бүтүрүүчүлөрдү кесиптик даярдоонун деңгээлинин ЖКББ НББП МБСга шайкештигин аныктоого багытталган.

Жыйынтыктоочу мамлекеттик аттестация багыттын профили боюнча мамлекеттик комплекстүү экзаменди, магистердик диссертацияны аткарууну жана жактоону камтыйт (жож каалоосу боюнча).

Магистрдик диссертациянын мазмунуна, көлөмүнө жана түзүмүнө карата талаптар жогорку окуу жайы тарабынан аныкталат.

Магистратуранын НББПга ылайык магистердик диссертация практикадан өтүү жана илимий-изилдөө иштерин аткаруу мезгилинде аткарылат жана магистр даярданып жаткан иштин түрүнүн (түрлөрүнүн) (илимий-изилдөөчүлүк, илимий-педагогикалык, долбоордук, тажрыйбалык, тажрыйбалык-конструктордук, технологиялык, аткаруучулук, чыгармачылык) милдеттерин чечүү менен байланыштуу, өз алдынча жана логикалык аяктаган ишти түшүндүрөт.

Магистердик диссертациялардын тематикасы мамлекеттик жана муниципалдык башкаруунун тармактары боюнча кесиптик милдеттерди чечүүгө багытталышы керек:

1) экономикалык (финансы, өнөр жай, айыл чарба, курулуш, транспорт, байланыш, жаратылыш ресурстары, соода);

2) социалдык-маданий (саламаттык сактоо, калкты социалдык коргоо, маданият, экология, билим берүү жана илим)

3) административдик-саясый (коргоо, коопсуздук, ички иштер, юстиция жана тышкы иштер).

Магистрдик диссертацияны аткарууда магистранттар алынган терең билимге, жөндөмгө жана калыптанган жалпы маданий жана кесиптик компетенцияларга таянуу менен, өзүнүн жөндөмдүүлүгүн жана жөндөмүн көрсөтүп, өзүнүн кесиптик иштинин милдеттерин заманбап деңгээлде чечип, атайын маалыматты кесипкөй баяндап, өзүнүн көз карашын илимий аргументтештирип жана коргошу керек.

Мамлекеттик экзамен программасы өз алдынча жождор тарабынан иштелип чыгат. Бүтүрүүчүнүн компетенциясын обьективдүү баалоо үчүн экзамен суроолору жана тапшырмалары комплекстүү болуп жана конкреттүү компетенцияны түзгөн, ар кандай окуу циклдеринен тандалган бөлүмдөргө ылайык келиши керек.

**580900 - «Мамлекеттик жана муниципалдык башкаруу»** багыты боюнча ушу мамлекеттик билим берүү стандарты Рыскулбеков атындагы КЭУ базалык жож алдындагы экономика жана башкаруу жаатындагы Билим берүү боюнча окуу-усулдук бирикме тарабынан иштелип чыккан.

**КР БжИМ ОУБ төрайымы,**

**э.и.к., доцент Турсуналиева Д.М. \_\_\_\_\_\_\_\_\_\_\_\_\_\_\_\_\_\_-**

**КР БжИМ ОУБ төрайымынын орун басары,**

**э.и.д., профессор Токсобаева Б.А. \_\_\_\_\_\_\_\_\_\_\_\_\_\_\_\_\_\_\_\_\_**

**Түзүүчүлөр:**

|  |  |  |  |  |  |
| --- | --- | --- | --- | --- | --- |
| № | ФАА | Кызматы | Илимий даража, илимий наам | ЖОЖ, уюм | Колу |
| 1 | Абдиева А.И. | «Менеджмент жана экономика» кафедрасынын башчысы. | Э.и.д., проф | Кыргыз Республикасынын Президентине караштуу мамлекеттик башкаруу академиясы |  |
| 22 | Абдыров Т.Ш. | "Экономика жана башкаруу" кафедрасынын башчысы. | Э.и.д., проф | Кыргыз Республикасынын Эл аралык университети |  |
| 33 | Абдужабаров Х.А. | "Мамлекеттик, муниципалдык кызмат жана менеджмент" кафедрасынын профессору | Т.и.к., доцент | К.Карасаев атындагы Бишкек мамлекеттик университети |  |
| 44 | Абдраева Г. | "Мамлекеттик, муниципалдык кызмат жана менеджмент" кафедрасынын башчысы | С.и.к., доцент |  |  |
| 55 | Алишеров Н.К. | Статс-секретарь |  | Кыргыз Республикасынын Айыл, суу чарба жана региондук өнүктүрүү министрлиги |  |
| 66 | Базакеева К.Ж. | Мамлекеттик жана муниципалдык башкаруу факультетинин деканы | С.и.к., доцент | Ж.Баласагын атындагы Кыргыз улутук университети |  |
| 77 | Искаков И.И. | «Экономиканы мамлекеттик тестоо кафедрасынын башчысы | Э.и.д., проф | Ж. Баласагын атындагы улуттук университети |  |
| 88 | Касымбаев Э. | Нормативдик -укуктук даярдоо бөлүмүнүн башкы адиси |  | Кыргыз Республикасынын мамлекеттик кадр кызматы |  |
| 99 | Мурзаев С.К. | Мамлекеттик башкаруу жана укук кафедрасынын профессору | Т.и.к..  доцент | Кыргыз Республикасынын Президентине караштуу мамлекеттик башкаруу академиясы |  |
| 110 | Ожукеева Т.О. | «ЮНЕСКО» кафедрасынын башчысы | Т.и.д., проф | Кыргыз Республикасынын Президентине караштуу мамлекеттик башкаруу академиясы |  |
| 111 | Токсобаев Б.Т. | Үзгүлтүксүз ачык билим берүү институтунун мүдүрү | Э.и.д., проф | М. Рыскулбеков атындагы Кыргыз экономикалык университети |  |
| 112 | Дуйшо кызы Нуржан | Мамлекеттик башкаруу жана укук кафедрасынын доценти | С.и.к., доцент | Кыргыз Республикасынын Президентине караштуу мамлекеттик башкаруу академиясы |  |
| 113 | Мамбетова М.М. | «Менеджмент жана экономика» кафедрасынын мугалими |  | Кыргыз Республикасынын Президентине караштуу мамлекеттик башкаруу академиясы |  |
| 114 | Турдумамбетова Э.Д. | Окуу борборунун мүдүрү | э.и.к., доцент | Экономика жана и финансы министирлиги |  |